b'\n_START_ARTICLE_\nViking\xc5\xb3 kolonijos Amerikoje\n_START_PARAGRAPH_\nViking\xc5\xb3 kolonijos Amerikoje\xc2\xa0\xe2\x80\x93 X a. vikingams tyrin\xc4\x97jant ir apgyvendinant \xc5\xa0iaur\xc4\x97s Atlanto region\xc4\x85 bei \xc5\xa0iaur\xc4\x97s Ryt\xc5\xb3 Amerikos sritis \xc4\xafkurtos kolonijos._NEWLINE_Nors viking\xc5\xb3 kolonija Grenlandijoje i\xc5\xa1liko 500 met\xc5\xb3, kolonijos \xc5\xa0iaur\xc4\x97s Amerikoje buvo ma\xc5\xbeesn\xc4\x97s ir nevirto ilgalaik\xc4\x97mis gyvenviet\xc4\x97mis. Vikingai ten vykdavo medienos, tad nei\xc5\xa1liko nuolatini\xc5\xb3 gyvenvie\xc4\x8di\xc5\xb3 p\xc4\x97dsak\xc5\xb3.\n_START_SECTION_\nGrenlandija\n_START_PARAGRAPH_\nPasak Island\xc5\xb3 sag\xc5\xb3 vikingai Grenlandijoje pirm\xc4\x85kart \xc4\xafsik\xc5\xabr\xc4\x97 po 980\xc2\xa0m. N\xc4\x97ra reikalo be pagrindo abejoti sag\xc5\xb3 pateiktomis \xc5\xbeiniomis apie Grenlandijos kolonizacijos prad\xc5\xbei\xc4\x85, bet nereikia u\xc5\xbemir\xc5\xa1ti, kad j\xc5\xb3 k\xc5\xabr\xc4\x97jai buvo ra\xc5\xa1ytojai, o ne istorikai, tad sagos negali b\xc5\xabti laikomos pagrindiniu istorijos \xc5\xa1altiniu. Erikas Rudasis, i\xc5\xa1tremtas i\xc5\xa1 Islandijos u\xc5\xbe \xc5\xbemog\xc5\xbeudyst\xc4\x99, tyrin\xc4\x97jo pietvakarin\xc4\xaf Grenlandijos krant\xc4\x85 per tris tremties metus. Jis planavo privilioti kolonistus net ty\xc4\x8dia pavadindamas kra\xc5\xa1t\xc4\x85 Grenlandija, teigdamas kad \xe2\x80\x9e\xc5\xbemon\xc4\x97s labiau nor\xc4\x97s \xc4\x8dia atvykti jei \xc5\xa1alis tur\xc4\x97s gra\xc5\xbe\xc5\xb3 pavadinim\xc4\x85\xe2\x80\x9c. Vidin\xc4\x97 ilgo fiordo, pavadintu jo vardu, sritis buvo jo sodybos Brattahlid vieta. Be to, jis padalino \xc4\x8dia \xc5\xbeem\xc4\x97s plotus savo pasek\xc4\x97jams._NEWLINE_Kolonijos klest\xc4\x97jimo metu j\xc4\x85 sudar\xc4\x97 Rytin\xc4\x97 ir Vakarin\xc4\x97 gyvenviet\xc4\x97s, kur gyveno 3\xe2\x80\x935 t\xc5\xabkst. \xc5\xbemoni\xc5\xb3. Archeologai identifikavo apie 400 sodyb\xc5\xb3. Grenlandai tur\xc4\x97jo vyskup\xc4\x85 ir eksportavo banginio kaul\xc4\x85, kailius, virves, avis, ruonio ar banginio taukus, tokius gyvus gyv\xc5\xabnus kaip baltieji lokiai, galvij\xc5\xb3 kailius. 1261\xc2\xa0m. jie pripa\xc5\xbeino Norvegijos karaliaus vald\xc5\xbei\xc4\x85, bet toliau k\xc5\xabr\xc4\x97 savo \xc4\xafstatymus. 1380\xc2\xa0m. Norvegija ir Danija sudar\xc4\x97 personalin\xc4\x99 unij\xc4\x85._NEWLINE_Kolonija \xc5\xbelugo XIV a. Vakarin\xc4\x97 gyvenviet\xc4\x97 apleista apie 1350\xc2\xa0m., o 1378\xc2\xa0m. Gardare neliko vyskupo. Po santuokos \xc4\xafra\xc5\xa1o 1408\xc2\xa0m. gyventojai nebeminimi. Manoma, kad XV a. pabaigoje nebeliko Rytin\xc4\x97s gyvenviet\xc4\x97s, bet neina nustatyti tikslios datos. Naujausias radinys i\xc5\xa1 tos gyvenviet\xc4\x97s, i\xc5\xa1tirtas radioaktyviosios anglies metodu, yra 1430 \xc2\xb1 15\xc2\xa0m. Kolonijos i\xc5\xa1nykimo prie\xc5\xbeastis ai\xc5\xa1kina keletas teorij\xc5\xb3. D\xc4\x97l Ma\xc5\xbeojo Ledynme\xc4\x8dio buvo sunkiau keliauti tarp Grenlandijos ir Europos bei sunkiau vikingams u\xc5\xbesiimti \xc5\xbeem\xc4\x97s \xc5\xabkiu Grenlandijoje. Be to Grenlandijos kaul\xc4\x85 pakeit\xc4\x97 pigesnis dramblio kaulas i\xc5\xa1 Afrikos. Net nutr\xc5\xabkus ry\xc5\xa1iams su Grenlandija, Danijos-Norvegijos karaliai laik\xc4\x97 j\xc4\x85 savo kolonija, o Europos geografai neu\xc5\xbemir\xc5\xa1o jos egzistavimo. \xc4\xaemanoma, kad nebuvo u\xc5\xbemir\xc5\xa1tos ir \xc5\xbeem\xc4\x97s \xc4\xaf vakarus nuo Grenlandijos._NEWLINE_Ne\xc5\xbeinodami ar Grenlandijoje liko viking\xc5\xb3 palikuoni\xc5\xb3 ir bijodami, kad jie vis dar gal\xc4\x97jo po 200 met\xc5\xb3 likti katalikais po to kai Skandinavijoje \xc4\xafvyko reformacija, ten i\xc5\xa1vyko bendra misionieri\xc5\xb3-pirkli\xc5\xb3 ekspedicija, kuriai vadovavo misionierius norvegas Hans Egede 1721\xc2\xa0m. Nors nebuvo rasta joki\xc5\xb3 europie\xc4\x8di\xc5\xb3 p\xc4\x97dsak\xc5\xb3, Grenlandijoje prasid\xc4\x97jo Danijos kolonizacija.'